Tartu–Valga rongiliin

**Tartu–Valga rongiliin** on Elroni opereeritav rongiliin Lõuna-Eestis, mis algab Tartust ja lõpeb Valgas.

Liinil on iga päev mõlemas suunas viis väljumist, millest üks on ekspressrong. Reisi kestus on umbes 1 tund ja 20 minutit. Rongiliini teenindavad Stadler FLIRT diiselrongid. 

Alates 6. jaanuarist 2025 lisandus Tartu–Valga rongiliinile ekspressrong, mis peatub Tartus, Elvas ja Valgas ja läbib marsruudi umbes ühe tunniga. Kiirliin loodi Eesti, Läti ja Leedu reisirongioperaatorite sõiduplaanide ühtlustamisest, et kolme riigi pealinnade vahel oleks võimalik rongiga mugavamalt reisida. 

## Ühendus Tallinnaga
Kõik Valka suunduvad rongid väljuvad Tallinna–Tartu kiirrongiliinil Tallinnast Tartusse ja sõidavad Tartust edasi Valka. Samuti kõik Valgast Tartusse väljuvad rongid sõidavad Tartust edasi Tallinna–Tartu kiirrongiliinil Tallinna.

## Ühendus Läti ja Leeduga
Valgast on võimalik üks kord päevas ümberistumisega edasi sõita Valga–Riia rongiliinil. Valgast Riiga sõidab ümberistumisega rong esmaspäevast neljapäevani üks kord päevas ja reedest pühapäevani kaks korda päevas edasi. 

Kord päevas on võimalik Valgas ümber istudes reisida Riiast edasi Vilniusse. Rongi Riias vahetama ei pea, sest reisi Valgast Riiga teenindab Leedu reisirongioperaatorile LTG Link kuuluv PESA 730 ML rong, mis teenindab ka Riia–Vilniuse liini.

## Ajalugu
*Tartu–Valga raudtee avati 1887. aastal seoses Riia–Pihkva raudteega. Eesti Vabariiki jäi sellest veel 1889. aastal avatud Valga–Petseri raudteelõik. 
*1. aprillist 2008 suleti raudtee remondiks ning lõpetati ajutiselt reisirongiliiklus Elva ja Valga vahel ning 1. juulist 2008 Tartu ja Elva vahel raudteeremondi tõttu. See pidi lõppema sama aasta 31. oktoobril, kuid lükkus edasi.
*Raudtee taasavati 30. detsembril 2009, mil tehti proovisõit, mis oli kõigile tasuta.
*1. jaanuarist 2010 kuni 31. maini 2014 sõitis Tartu ja Valga vahel iga päev 2 reisirongi päevas.
*1. juunist 2014 kuni 9. detsembrini 2017 sõitis Tartu ja Valga vahel iga päev 3 reisirongi päevas.
*1. jaanuarist 2010 kuni 31. detsembrini 2013 sõitsid rongid Tartust Valka pooleteise tunniga, mis oli kolmveerand tundi vähem kui enne remonti.
*1. jaanuarist 2014 kuni 16. jaanuarini 2015 sõitsid rongid Tartust Valka umbes 1 tunni ja 15 minutiga, mis oli 15 minutit vähem kui Edelaraudtee ajal.
*10. detsembrist 2017 sõitsid reisirongid liinil iga päev neli korda päevas. Remonditud raudteel sõitsid rongid Tartust Valka umbes 1 tunni ja 10 minutiga. Samuti on peatuste arv liinil vähenenud. Enne taristuremonti olid käigus ka Tartu–Elva rongid.

## Peatused

Palupera, Mägiste ja Keeni peatuses toimub sisenemine ja väljumine ainult rongi C-ala kaudu.

## Pildid

Fail:Tartu raudteejaam 2022 07.jpg|Tartu raudteejaam
Fail:Ropka jaama perroon.jpg|Ropka jaama perroon
Fail:Tõravere raudteepeatus 02.jpg|Tõravere raudteepeatus
Fail:Elva jaamahoone tänava poolt.jpg|Elva jaamahoone
Fail:Puka jaam udus.jpg|Puka jaam udus
Fail:Keeni raudteejaam.JPG|Keeni raudteejaam
Fail:Valga raudteejaam.jpg|Valga raudteejaam
Fail:Valga railway station, summer 2014, picture 1.JPG|Valga raudteejaam


## Vaata ka
*Tartu–Valga raudtee
*Tallinna–Tartu rongiliin
*Valga–Riia rongiliin

## Viited